Numsa staak by UJ | Maroela Media
Volgens die vakbond hou die staking verband met die universiteit se versuim om te voldoen aan gelyke betaling vir werk van gelykstaande waarde. "Daar is personeellede in die sekuriteitsafdeling wat laer salarisse verdien as hul kollegas, selfs al doen hulle presies dieselfde werk en het dieselfde verantwoordelikhede. Die graderingstelsel is onregverdig en ons eis dat dit dadelik hersien moet word," het Oupa Ralake, woordvoerder van die vakbond, in 'n verklaring gesê.
Numsa eis ook dat werkers op dieselfde mediese fonds moet wees met dieselfde voordele. "Werkers wat in 2016 ingekontrakteer is, is nie op dieselfde mediese plan as ander personeellede nie. En om dinge te vererger, lewer die universiteit geen bydrae tot hul mediese fonds nie, maar dra by tot die mediese fonds van ander personeel. Dit is baie onregverdig!"
Ralake het gesê die vakbond het reeds hierdie en ander kwessies met die bestuur van die universiteit aangeroer. "Hulle stel glad nie belang om hierdie belangrike kwessies aan te roer nie. Dit is skrikwekkend dat 'n universiteit wat aanvoer sy kernwaardes is 'n 'etiese fondasie' werkers op só manier kan mishandel."
Die vakbond versoek die bestuur van die universiteit om 'n ooreenkoms te onderhandel wat alle partye bevoordeel.
Die staking begin Vrydag en sal onbepaald voortduur.
Mooi skoot. Staking sal onbepaald duur. Tot nog 'n klomp mense hul werk verloor. Veels geluk aan al die unies en hul lede julle bring ons ekonomie vinnig af grond toe en julle sal hom nie self weer kan op-bou nie. En dit sal ook seker Jan van Riebeek se skuld wees.
Die universiteit lyk van 1994 nie meer so nie.
Staak als in die grond in. Tot als klasr is en niks meer oor is nie. SA is nou Staakland
Goeie naams verandering.
Ek het kollegas wat werk van dieselfde waarde as ek doen en dieselfde salaris as ek verdien. Dis net jammer hul doen dit nie met dieselfde gehalte nie.